Frank Coetzee - Die werksfonteintjie
Op 'n draai in die pad kom 'n mens skielik op hom af. 'n Verrimpelde grysbaard wat langs die pad onder 'n koelteboom sit en groente verkoop. 'n Skrille kontras met die dorre verlatenheid sover die oog kan sien. Of 'n reisiger nou groente nodig het of nie, feitlik sonder uitsondering het die een na die ander moee reisiger daar gestop, so bietjie onder die koelteboom gaan sit en gesels en weer die pad gevat, groente onder die arm of 'n glimlag op die gesig.
Vir die mense naby hom was die grysbaard 'n legende, die voorsiener van hulle groente en vertroosting gedurende die jare van dorste en teistering.
Die volksberaad was in volle gang, in hewige debat en oor en weer gesprek toe grysbaard tot almal se verstomming te voorskyn kom, op 'n skotskar klim en almal toespreek.
"Die werksfonteintjie is daar vir almal maar dit was ek, 'n ou man, wat hom gebruik het deur self te werk en ryk te word uit ander mense se luiheid, se twyfel, se weet nie hoe nie. Daardie fonteintjie is nog daar en sal ook altyd daar wees vir die wat daarvan gebruik WIL maak en die daad by die geloof voeg en hierdie volksberaad is nutteloos en doelloos daarsonder"